Избори За Президент, Вицепрезидент и Народно Събрание на България - 14 Ноември 2021 гр. Хюстън
2021-11-14 07:00 - 20:00 (America/Chicago) | Elin Pelin Foundation – Bulgarian Library (Room 116), entry from Silver Street, 1900 Kane St, Houston, TX, 77007, United States
На 14 Ноември 2021, в гр. Хюстън ще се проведат избори за Президент, Вицепрезидент и Народно Събрание на Република България. Изборната секция ще бъде в библиотеката към българско училище “Елин Пелин” на адрес 1900 Kane St., Houston, TX 77007. Носете си български личен документ – паспорт или лична карта. Очакваме Ви!

Изнесени Консулски Дни в Хюстън, Тексас 18-19 Декември 2021
2021-12-18 09:30 - 18:30 | Elin Pelin Foundation – Bulgarian Library (Room 116), entry from Silver Street, 1900 Kane St, Houston, TX, 77007, United States
По молба на голям брой наши сънародници от района на Хюстън, консулската служба към българското посолство във Вашингтон планира провеждане на „Изнесени консулски дни“ в Хюстън, Тексас.
Дати: 18 и 19 Декември (събота и неделя) 2021 г.
Място: Библиотеката към българско училище “Елин Пелин” на адрес 1900 Kane St., Houston, TX 77007. Входа е от към Silver St.
Приемно време:
Събота – 09:30 до 18:30 ч.
Неделя – 10:00 до 17:00 ч.
Консулски услуги:
Приемане на заявления за подновяване на български лични карти, паспорти, временни паспорти и свидетелства за управление на МПС. По време на изнесените консулски дни в Хюстън, ще има на разположение мобилна станция за снемане на биометрични данни.
Размер на таксите:
Лична карта
Първа за лица от 14 до 16–годишна възраст – 48 щ.д.
Следваща за лица от 14 до 18–годишна възраст – 57 щ.д.
За лица от 18 до 58 години – 60 щ.д.
За лица от 58 до 70 години – 56 щ.д.
За лица над 70 години – 48 щ.д
Паспорт
Първи за лица до 14–годишна възраст – 56 щ.д.
Следващ паспорт на лица до 14–годишна възраст – 61 щ.д.
За лица от 14 до 58 години – 73 щ.д.
За лица от 58 до 70 години – 61 щ.д.
За лица над 70 години – 56 щ.д.
Свидетелство за управление на МПС
На лица до 58–годишна възраст – 64 щ.д.
На лица от 58 до 70–годишна възраст – 56 щ.д.
На лица над 70 години – 48 щ.д.
Временен паспорт – 59 щ.д.
Внимание! Относно изискванията за издаване или подновяване на български документи за самоличност, моля посетете предварително този линк http://www.bulgaria-embassy.org/bg/bg-lichni-dokumenti/, за да се запознаете внимателно с информацията.
Настоятелно се препоръчва предварително попълване на заявленията и предварително копиране на придружаващите ги документи. Носете със себе си всички валидни или невалидни български документи, които притежавате.
Удостоверяване на подпис на пълномощни и декларации (пълномощните за разпореждане с недвижими имоти трябва да се представят в два еднакви екземпляра).
Размер на таксите:
Заверка на подпис върху документ – 36 щ.д.
Удостоверяване на съдържание (пълномощни за разпореждане с недвижими имоти или учредяване на вещни права върху тях) – 72 щ.д. за първа страница и по 36 щ.д. за всяка следваща страница.
За получаване на заверените документи или на готовите документи за самоличност следва да представите самоадресиран и предплатен плик на USPS с номер за проследяване на пратката.
Внимание! Таксите за услугите няма да бъдат събирани на място по време на консулските дни, а ще бъдат заплащани по телефона след завръщането на екипа във Вашингтон.
Всички услуги ще са налични само след предварително записване на час. Моля използвайте линка по долу за запазване на час.
https://www.signupgenius.com/go/4090a4aaeaf23a6f58-consular
За допълнителна информация, моля свържете се с Невена Николова на е-меил: neve.nikolov@gmail.com или чрез текст/телефон (832)-331-6195.

Изнесени Консулски Дни в Хюстън, Тексас 18-19 Декември 2021
2021-12-19 10:00 - 17:00

Блато Злато I Blato Zlato
2022-03-20 16:00 - 20:00
Билети и Информация | Tickets and Information

Ние, Българите - Зуека и Влади Априлов в Хюстън 1 Април 2022
2022-04-01 19:30 - 22:00
Билети и Информация

Представяне на книгата “Бягство от желязната завеса” - среща с автора Антонина Дуриданова
2022-09-18 13:00 - 17:00 | Elin Pelin Foundation – Bulgarian Library (Room 116), entry from Silver Street, 1900 Kane St, Houston, TX, 77007, United States
Заповядайте в българската библиотека в Хюстън на 18 септември 2022 г. Ще ни гостува Антонина Дуриданова, автор на книгата “Бягство от желязната завеса”. Г-жа Дуриданова живее в Сан Антонио и миналата учебна година имаше виртуална среща с нашите ученици в часа по история.
Ще имате възможност да се запознаете и да чуете от първо лице за нейното невероятно емигрантско приключение. Книгата е издадена на английски и на български език, като ще бъде налична и на самата среща. Очакваме ви!

10 години Фондация Елин Пелин Гала
2022-10-29 18:00 - 22:00

“ДОНИ представя ДАРА” в Сан Антонио, Тексас
2023-03-12 17:00 - 22:00
